CELEX: C2006/212/13
Language: fi
Date: 2006-09-02 00:00:00
Title: Asia C-154/05: Yhteisöjen tuomioistuimen tuomio (kolmas jaosto) 6.7.2006 (Rechtbank Amsterdamin (Alankomaat) esittämä ennakkoratkaisupyyntö) — J. J. Kersbergen-Lap ja D. Dams-Schipper v. Raad van Bestuur van het Uitvoeringsinstituut Werknemersverzekeringen (Siirtotyöläisten sosiaaliturva — Asetus (ETY) N:o 1408/71 — Asetuksen 4 artiklan 2 a kohta, 10 a artikla ja liite II a — Maksuihin perustumattomat erityisetuudet — Alankomaalainen nuorille vammaisille suoritettava etuus — Etuuden maastavientikelvottomuus)

2.9.2006   
            
            
               FI
            
            
               Euroopan unionin virallinen lehti
            
            
               C 212/8
            
         Yhteisöjen tuomioistuimen tuomio (kolmas jaosto) 6.7.2006 (Rechtbank Amsterdamin (Alankomaat) esittämä ennakkoratkaisupyyntö) — J. J. Kersbergen-Lap ja D. Dams-Schipper v. Raad van Bestuur van het Uitvoeringsinstituut Werknemersverzekeringen
   (Asia C-154/05) (1)
   
   (Siirtotyöläisten sosiaaliturva - Asetus (ETY) N:o 1408/71 - Asetuksen 4 artiklan 2 a kohta, 10 a artikla ja liite II a - Maksuihin perustumattomat erityisetuudet - Alankomaalainen nuorille vammaisille suoritettava etuus - Etuuden maastavientikelvottomuus)
   (2006/C 212/13)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank Amsterdam
   Pääasian asianosaiset
   
      Kantajat: J. J. Kersbergen-Lap ja D. Dams-Schipper
   
      Vastaaja: Raad van Bestuur van het Uitvoeringsinstituut Werknemersverzekeringen
   Oikeudenkäynnin kohde
   Ennakkoratkaisupyyntö — Rechtbank Amsterdam — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (EYVL L 28, s. 1), sellaisena kuin se on muutettuna 30.4.1992 annetulla neuvoston asetuksella (ETY) N:o 1247/92 (EYVL L 136, s. 1), 4 artiklan 2 a kohdan, 10 a artiklan ja liitteen II a tulkinta — Maksuihin perustumattomat erityisetuudet — Asetuksen N:o 1408/71 liitteessä II a perustettu koordinointisäännös — Soveltamisala — Onko asetuksen N:o 1408/71 liitteessä II mainitun nuorille vammaisille myönnettävän korvauksen katsottava olevan maksuihin perustumaton erityisetuus, johon on sovellettava koordinointisäännöstä — Edunsaajat eivät asu Alankomaissa
   Tuomiolauselma
   Nuorten vammaisten työkyvyttömyysvakuutuksesta 24.4.1997 annetun lain (Wet arbeidsongeschiktheidsvoorziening jonggehandicapten) nojalla suoritettavaa etuutta on pidettävä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja saatettuna ajan tasalle 2.12.1996 annetulla neuvoston asetuksella (EY) N:o 118/97 ja muutettuna 8.2.1999 annetulla neuvoston asetuksella (EY) N:o 307/1999, 4 artiklan 2 a kohdassa tarkoitettuna maksuihin perustumattomana erityisetuutena siten, että asiassa on sovellettava ainoastaan mainitun asetuksen 10 a artiklassa säädettyä yhteensovittamissääntöä ja että Alankomaiden ulkopuolella asuva henkilö ei voi saada kyseistä etuutta.
   
      (1)  EUVL C 155, 25.6.2005.